20 ความเสี่ยงสำหรับตลาดในปี 63
“ดอยช์แบงก์” ประเมินความเสี่ยงที่จะต้องระวัง สำหรับตลาดทุนในปี 63 ไว้ 20 ข้อดังต่อไปนี้
“ดอยช์แบงก์” ประเมินความเสี่ยงที่จะต้องระวัง สำหรับตลาดทุนในปี 63 ไว้ 20 ข้อดังต่อไปนี้
30 ธ.ค. 2562

เส้นทางนักลงทุน
นักลงทุนจำนวนมากสงสัยว่าจะมีความเสี่ยงหรือเรื่องอะไรบ้างที่จะต้องระวังในปี 2563 เพื่อที่ว่าจะได้รับมือได้ทัน ซึ่งจากการประเมินของ “ดอยช์แบงก์” มีความเสี่ยง 20 ข้อต่อตลาดที่นักลงทุนต้องระวังไว้ ดังต่อไปนี้
เป็นที่น่าสังเกตว่า สิ่งที่เป็นความเสี่ยงสูงสุดในปีหน้ากลับเป็นเรื่อง “ความไม่เท่าเทียม” แม้ว่าแนวโน้มที่จะเกิดวิกฤติการค้าอีกและความกังวลเกี่ยวกับการเติบโตที่ชะลอตัวลง ยังคงเป็นความเสี่ยงที่อยู่ในอันดับต้น ๆ ของดอยช์แบงก์
ทอร์สเต็น สล็อค หัวหน้านักเศรษฐศาสตร์ของดอยช์แบงก์ กล่าวว่า ความไม่เท่าเทียมที่เพิ่มขึ้นอย่างต่อเนื่องและปฏิกิริยาทางการเมืองที่เกี่ยวข้องเป็นสิ่งที่นักลงทุนไม่สามารถมองข้ามได้อีกต่อไป
ดูเหมือนว่า ผู้สมัครรับเลือกตั้งประธานาธิบดีของพรรคเดโมแครตก็ไม่ได้มองข้ามในเรื่องนี้ ภาษีที่เพิ่มขึ้นกับคนรวยซึ่งเป็นความพยายามในการลดความแตกต่างเป็นส่วนสำคัญในการรณรงค์หาเสียงของทั้ง วุฒิสมาชิก อลิซาเบธ วอร์เรน และ เบอร์นี่ แซนเดอร์ ก่อนการเลือกตั้ง
ในขณะเดียวกันดอยช์แบงก์ กลัวว่า ความไม่แน่นอนของสงครามการค้าจะส่งผลกระทบต่อการใช้จ่ายของบริษัทต่อไป  โดยระบุว่า สิ่งที่สำคัญที่สุดคือนักลงทุนจำเป็นต้องคำนึงถึงคือ ความเป็นไปได้ที่สภาพแวดล้อมในการใช้จ่ายของผู้บริโภคและค่าใช้จ่ายในการลงทุน อาจเปลี่ยนไป เมื่ออาจจะมีหรือไม่มีการดำเนินนโยบายในปีที่จะมาถึง นอกจากนี้ยังกล่าวว่า นโยบายสาธารณะและการเปลี่ยนแปลงใด ๆ ที่อาจเกิดขึ้นกับนโยบายสาธารณะ เป็นปัจจัยสำคัญในการตัดสินใจลงทุน